Víctor Valdés. Viktor Valdes Arribas () 1982-yil 14-yanvarda Kataloniyada dunyoga kelgan. Viktor Valdesispaniyalik futbolchi, darvozabon sifatida oʻynagan. 2002-yildan 2014-yilgacha „Barcelona“ jamosida oʻynagan. Klub tarixidagi oʻyinlar soni boʻyicha darvozabonlar orasida rekordchi hisoblanadi. Kataloniya klubidagi butun faoliyati davomida Valdes olti marta Ispaniya chempioni boʻlgan va uch marta UEFA Chempionlar ligasida gʻolib chiqqan. Ispaniya terma jamoasi tarkibida u JCh-2010 va Yevro-2012da gʻalaba qozongan, biroq u hech qachon „qizil furiya“ darvozasining asosiy qoʻriqchisi hisoblanmagan, raqobatda terma jamoaning oʻsha paytdagi yetakchisi Iker Kasilyasga yutqazgan. Biografiyasi. Viktor Valdes Barselona provinsiyasidagi Hospitalet shahrida tugʻilgan va 10 yoshida Kataloniyaning asosiy klubi akademiyasiga oʻqishga kirgan. Biroq, ikki yil oʻtgach, uning oilasi Tenerifega koʻchib oʻtdi, lekin 1995-yilda qaytib kelgan va 13 yoshli Viktor yana Barselona maktabida oʻqishni boshlagan. Jamoalardagi faoliyati. 17 yoshida Viktor Valdes allaqachon Ispaniya ikkinchi divizionida oʻynagan koʻk granatli farm klubi „Barselona B“ darvozasini himoya qilishni boshlagan boʻlgan. Valdezning raqibi Pepe Reyna boʻlib, u ancha iqtidorli darvozabon hisoblangan. Jamoadagi faoliyati. Darvozabon pozitsiyasidagi yuqori raqobat tufayli Valdesga terma jamoada uzoq vaqt debyut qilish juda qiyin edi. Jamoaning asosiy darvozaboni „Real“ dan Iker Kasilyas boʻlib, u jamoadagi oʻrnini ishonchli tarzda qoʻlga kiritgan. Biroq, „Barselona“ning soʻnggi mavsumlardagi ajoyib oʻyinlari terma jamoa bosh murabbiyiga boshqa tanlov qoldirmagann va Valdes Ispaniya terma jamoasining Janubiy Afrikada boʻlib oʻtadigan jahon chempionatiga terma jamoasining uchinchi darvozaboni sifatida kiritilgan. Turnirda birorta ham oʻyin oʻtkazmasdan, Viktor jahon chempioni boʻlgan. 3-iyun kuni u Ispaniya terma jamoasi uchun Janubiy Koreyaga qarshi oʻrtoqlik oʻyinida debyut qilgan va uchrashuvda Pepe Reyna oʻrniga maydonga tushgan. Duel „Qizil furiya“ning 1:0 hisobidagi gʻalabasi bilan yakunlangan. 2012-yilda Valdes 2012-yilgi Yevropa chempionatida ham chempionlikni qoʻlga kiritgan.